Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την περάτωση διαδικασίας αντιντάμπινγκ όσον αφορά τις εισαγωγές πολυθειούχων πολυμερών καταγωγής Ηνωμένων Πολιτειών Αμερικής

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Επισυνάπτεται πρόταση κανονισμού του Συμβουλίου για την περάτωση των δασμών αντιντάμπινγκ στις εισαγωγές πολυθειούχων πολυμερών καταγωγής Ηνωμένων Πολιτειών Αμερικής.

Η έρευνα κινήθηκε στις 4 Oκτωβρίου 2001 σύμφωνα με το άρθρο 11 του κανονισμού (ΕΚ) αριθ. 384/96 του Συμβουλίου (ο βασικός κανονισμός αντιντάμπινγκ). Με επιστολή της 20ης Ιουλίου 2001 προς την Επιτροπή, η εταιρεία Akcros Chemicals GmbH & Co. KG ανακάλεσε επισήμως την καταγγελία της και ζήτησε να καταργηθούν τα μέτρα. Αυτή η αίτηση στηρίχτηκε στο γεγονός ότι ο μοναδικός ενδιαφερόμενος παραγωγός-εξαγωγέας στη χώρα είχε αποφασίσει να σταματήσει την παραγωγή του υπό εξέταση προϊόντος.

Όλα τα μέρη της έρευνας, δύο χρήστες και ο ίδιος ο κοινοτικός κλάδος παραγωγής υποστήριξαν την πρόταση για την περάτωση των μέτρων. Θεωρείται επομένως ότι η παρούσα διαδικασία έπρεπε να περατωθεί δεδομένου ότι δεν προβλήθηκαν επιχειρήματα σύμφωνα με τα οποία η περάτωση αυτή δεν θα ήταν προς το συμφέρον της Κοινότητας.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την περάτωση διαδικασίας αντιντάμπινγκ όσον αφορά τις εισαγωγές πολυθειούχων πολυμερών καταγωγής Ηνωμένων Πολιτειών Αμερικής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [1], και ιδίως το άρθρο 9,

[1] ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).

την πρόταση που υπέβαλε η Επιτροπή κατόπιν διαβουλεύσεων με τη συμβουλευτική επιτροπή,

Εκτιμώντας τα εξής:

Α. ΔΙΑΔΙΚΑΣΙΑ

(1) Το Σεπτέμβριο 1998 [2] επιβλήθηκαν οριστικοί δασμοί αντιντάμπινγκ στις εισαγωγές πολυθειούχων πολυμερών καταγωγής Ηνωμένων Πολιτειών Αμερικής.

[2] Κανονισμός του Συμβουλίου (ΕΚ) αριθ. 1965/98 (ΕΕ L 255 της 17.9.1998, σ. 1).

(2) Αυτοί οι δασμοί επιβλήθηκαν μετά από καταγγελία που υποβλήθηκε από την Akcros Chemicals GmbH & Co. KG, τον μοναδικό κοινοτικό παραγωγό πολυθειούχων πολυμερών.

Β. ΑΝΑΚΛΗΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ

(3) Με επιστολή της 20ης Ιουλίου 2001 προς την Επιτροπή, η εταιρεία Akcros Chemicals GmbH & Co. KG ανακάλεσε επισήμως την καταγγελία της και ζήτησε να καταργηθούν τα μέτρα. Αυτή η αίτηση στηρίχτηκε στο γεγονός ότι ο μοναδικός ενδιαφερόμενος παραγωγός-εξαγωγέας στην εν λόγω χώρα είχε αποφασίσει να σταματήσει την παραγωγή του υπό εξέταση προϊόντος.

(4) Σύμφωνα με το άρθρο 9 παράγραφος 1 του κανονισμού (EΚ) αριθ. 384/96, σε περίπτωση ανάκλησης της καταγγελίας, η διαδικασία είναι δυνατό να περατούται, εκτός αν κρίνεται ότι η περάτωσή της δεν θα ήταν προς το συμφέρον της Κοινότητας.

(5) Η Επιτροπή ανήγγειλε την πρόθεσή της να εξετάσει αν τα μέτρα έπρεπε να διατηρηθούν σε ανακοίνωση που δημοσιεύθηκε στις 4 Οκτωβρίου 2001 [3]. Μετά τη δημοσίευση αυτής της ανακοίνωσης λήφθηκαν δύο απαντήσεις από τη βιομηχανία χρήστρια, υποστηρίζοντας την περάτωση των μέτρων. Επιπλέον, ο μοναδικός κοινοτικός παραγωγός επιβεβαίωσε τη θέση του ότι τα μέτρα δεν ήταν πλέον αναγκαία. Κρίνεται επομένως ότι η περάτωση δεν θα είναι αντίθετη προς το συμφέρον της Κοινότητας.

[3] ΕΕ C 280 της 4.10.2001, σ. 5.

(6) Συνάγεται επομένως το συμπέρασμα ότι πρέπει να περατωθεί η διαδικασία όσον αφορά τις εισαγωγές πολυθειούχων πολυμερών καταγωγής Ηνωμένων Πολιτειών Αμερικής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

´Αρθρο μόνο

Περατώνεται η διαδικασία αντιντάμπινγκ όσον αφορά τις εισαγωγές πολυθειούχων πολυμερών που υπάγονται προς το παρόν στον κωδικό ΣΟ ex 4002 99 90 καταγωγής Ηνωμένων Πολιτειών Αμερικής.

Βρυξέλλες,

Για το Συμβούλιο

Ο Πρόεδρος